Ավելացնեմ նաև, որ 2006 թ-ի վիճակով իմ գրքում իրոք որ կար մոտ 3.000 ճակատամարտ, այսինքն այս թիվը ևս չի պատկանում հիմնադրամի ղեկավարի հայտնագործությունների թվին: Ավելին, այդ ժամանակ, ինչպես հիմա, ես վերցրել էի 5.000-ամյա ժամանակաշրջանը` մ.թ.ա. 3.000 - մ.թ. 2000 թվականները: Հաշվի առնելով այս ամենը, կարծում եմ ակնհայտ է, որ որպես հիմք ու աղբյուր այս ամենի համար հանդես է եկել Արմեն Այվազյանի հայտնած տեղեկատվությունը, որը այդ պահին իրոք որ գիտեր, որ իմ գիրքը ընդգրկում է. “Հայ ժողովրդի բոլոր վայրերում տոնած բոլոր հաղթանակների մասին” տեղեկատվություն, որ այդ ճակատամարտերի թիվը կազմում է մոտ 3.000 և, որ դրանք ընդգրկում են 5.000-ամյա մի ժամանակաշրջան: